Í Føroyum verður mælt til, at øll børn verða koppsett ímóti ávísum sjúkum. Tær tilmæltu koppsetingarnar eru ókeypis og verða gjørdar hjá kommunulæknunum. Hetta er fyri at verja børnini fyri smittusjúkum, sum kunnu viðføra álvarsamar eftirsjúkur. Tær koppsetingar, ið verða latnar ókeypis í Føroyum, eru lýstar í kunngerð nr. 126 frá 2. des. 2015 um ókeypis koppseting ímóti ávísum sjúkum. Persónar yngri enn 18 ár kunnu verða koppsettir ókeypis ímóti kikhosta, difteritis, stívkrampa, polio, meslingum, fárasjúku og reydlingum. Børn yngri enn 6 ár kunnu verða koppsett ókeypis ímóti hæmophilus influenzae, typa b, og børn yngri enn 2 ár kunnu verða koppsett ókeypis ímóti pneumokoksjúku. Kvinnur, sum eru føddar 1. jan. 1985 ella seinni, kunnu, tá tær hava fylt 12 ár, verða koppsettar ímóti lívmóðurhálskrabbameini. Koppsetingin skal verða framd, innan kvinnan fyllir 28 ár. Danska barnakoppsetingarskráin verður fylgd. Nógvar av koppsetingunum eru samansettar og verja tískil fyri tveimum ella fleiri sjúkum samstundis. Tá barnið er 3 mánaðir: DiTeKiPolHib I og PCVI Tá barnið er 5 mánaðir: DiTeKiPolHib II og PCVII Tá barnið er 12 mánaðir: DiTeKiPolHib III og PCVIII Tá barnið er 15 mánaðir: Tá barnið er 4 ár: Tá barnið er 5 ár: Tá barnið er 12 ár: MFR II til børn, sum eru eldri enn 4 ár 1. apríl 2008. Steðgar 2016. Til gentur HPV I og II. Harafturat kunnu kvinnur, sum hava fylt 18 ár, verða koppsettar ókeypis fyri reydlingar. Koppsetingin kann verða bjóðað sum ein MFR-koppseting. Tá ið eitt barn er farið gjøgnum koppsetingarskránna, er tað vart móti difteri og stívkrampa í øllum førum í 10 ár, móti kikhosta í eini 10 ár, fyri álvarsomum pneumokoksjúkum, sum stava frá teimum sløgunum í PCV koppsetingini, til 4 ára aldurin, móti meningitis og barkaloksbruna, sum stavar frá Hib-bakteriuni, og ímóti polio, meslingum, fárasjúku og reydlingum alt lívið. Eftir tær báðar HPV-koppsetingarnar er ein at rokna sum vardur í minst 5 ár. (www. ssi. dk) Lokaldoyvandi móti priki Á apotekinum kann plástur og krem við lokaldoyvandi evni (lidokain + prilokain) keypast. Emla ella Tapin, sum hesin lokal-doyvandi heilivágurin eitur, doyvir húðina og skal setast á í minsta lagi 1 tíma, áðrenn prikað verður. Meira fæst at vita um barnakoppsetingarnar á: